Source: http://njt.hu/cgi_bin/njt_doc.cgi?docid=124357.265952
Timestamp: 2019-01-21 08:10:43
Document Index: 36526031

Matched Legal Cases: ['§16', '§24', '§25', '§28', '§31', '§38', '§42', '§43', '§45', '§48', '§56', '§58', '§62', '§66', '§69', '§71', '§84']

A földgázellátásról szóló 2008. évi XL. törvény 133. § (1) bekezdés 3. pontjában kapott felhatalmazás alapján, a közlekedési, hírközlési és energiaügyi miniszter feladat- és hatásköréről szóló 133/2008. (V. 14.) Korm. rendelet 1. § (1) bekezdés b) pontjában meghatározott feladatkörömben eljárva a következőket rendelem el:
1. § (1)1 E rendelet hatálya az egyetemes szolgáltatóra (a továbbiakban: szolgáltató), az egyetemes szolgáltatást igénybe vevő felhasználóra (a továbbiakban: felhasználó), a földgázelosztóra (a továbbiakban: elosztó), valamint a Magyar Államkincstárra (a továbbiakban: MÁK) terjed ki.
(2) E rendelet határozza meg az egyetemes szolgáltatás keretében értékesített földgáz (BTO 111020 00 00) árának (díjának) alkalmazási feltételeit és a kapcsolódó fizetési feltételeket.
a)2 alapdíj: az a díj, melyet a 20 m3/h-nál kisebb névleges teljesítményű gázmérővel rendelkező felhasználó (Ft/év), valamint a 20 m3/h és annál nagyobb névleges (össz)teljesítményű mérővel rendelkező felhasználó (Ft/m3/h/év) a jogszabályban előírt ellátási kötelezettségen alapuló szolgáltatás rendelkezésre állásáért a szerződési időszakra vonatkozóan fizet,
b)3 háztartás: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek összessége,
c) földgáz fűtőértéke: az MSZ 2373 szabvány szerinti, gáztechnikai normálállapotú, köbméterben mért száraz földgáz fűtőértéke,
d) gázdíj: az a – Ft/MJ-ban meghatározott – díj, melyet a felhasználó az átvett földgázért a hőmennyiség alapján fizet, figyelembe véve a szolgáltató Üzletszabályzatában leírtakkal összhangban álló nyomás- és hőmérséklet-korrekciót is,
e)4 szerződési időszak: a gázév,
g) téli fogyasztási időszak: a november 1-jétől március 31-ig terjedő időszak,
i)7 fogyasztói közösség: a közös gázmérővel rendelkező olyan lakóépületben vételezők összessége, ahol a műszakilag megosztott, önálló lakások száma meghaladja az épületben lévő önálló nem lakás céljára szolgáló helyiségek számát,
k)9 jogosult: az a nagycsaládos kedvezményre jogosult személy, aki
kb) egyetemes szolgáltatási szerződéssel rendelkezik és a ka) alpont szerint családi pótlékban részesülő személlyel egy háztartásban él,
l)10 nagycsaládos kedvezmény: a jogosult részére a MÁK által határozatban megállapított kedvezmény.
(2) Az (1) bekezdésben meg nem határozott fogalmakat a földgázellátásról szóló 2008. évi XL. törvény (a továbbiakban: GET), valamint a felhatalmazása alapján kiadott jogszabályok szerint kell értelmezni.
3. § (1)11 A szolgáltató az egyetemes szolgáltatás keretében a következő árszabások szerint értékesíti a földgázt:
(3)13 A földgáz egyetemes szolgáltatás ára alapdíjból és gázdíjból áll. A földgáz egyetemes szolgáltatás árának díjelemeit a 3. melléklet tartalmazza.
(4) A földgáz egyetemes szolgáltatás ára tartalmazza a rendszerhasználati díjakat.
(5)14 A földgáz egyetemes szolgáltatás ára az általános forgalmi adó, az energiaadó és a felhasználót terhelő egyéb adók, valamint – a földgáz biztonsági készletezéséről szóló 2006. évi XXVI. törvény 8. § (8) bekezdésére tekintettel a szolgáltató által kizárólag a nem lakossági fogyasztóra továbbhárítható – tagi hozzájárulás összegét nem tartalmazza.
3/A. §16 A szolgáltatók által alkalmazandó díjakat – elosztói működési területenkénti bontásban – az éves fogyasztott mennyiség alapján I. és II. árkategóriában a 3. melléklet tartalmazza.
c)17 az egységnyi hőmennyiségre vonatkozóan – a gázmérők névleges teljesítménye szerinti díjkategóriához tartozó – megállapított 3. melléklet szerinti gázdíjnak
(3) Az elszámolás alapja a földgázszállító által a Magyar Kereskedelmi Engedélyezési Hivatal (a továbbiakban: MKEH) érvényes minősítésével rendelkező gázmérőn mért, naponkénti bontásban jegyzőkönyvben megadott, és ezen napi fűtőértékek alapján – a szolgáltató által a mérési időszakra gázátadó állomásonként és településenként – alkalmazott átlagos fűtőérték, amit kéttizedes pontosságú MJ/m3 értékre kell kerekíteni.
(4) Üzemi állapotról gáztechnikai normálállapotra történő átszámításnál a 4. mellékletben meghatározott hitelesítési előírásokban foglaltak az irányadóak.
7. § (1)19 Az alapdíj és az átalánydíj havi összege minden hónap első napján, vagy szerződés szerinti hányada legkorábban a szerződésben rögzített megfelelő időszak első napján esedékes.
(2)20 A földgázellátásba gázév közben bekapcsolt új felhasználó – az alapdíjat fizető lakossági fogyasztó és az átalánydíjat fizető felhasználó kivételével – az alapdíjat fizeti a gázévből hátralévő időszakban. Az alapdíjat fizető lakossági fogyasztónak és az átalánydíjat fizető felhasználónak az alapdíj vagy átalánydíj időarányos részét kell megfizetnie a gázévből hátralévő időszakban havonta vagy a szerződésben rögzített időszakonként. A megkezdett hónap vagy időszak egész hónapnak vagy időszaknak számít. Ez a rendelkezés vonatkozik az egyetemes szolgáltatói körbe visszatérő felhasználóra is.
(3)21 A tárgyhóra eső alapdíjat és átalánydíjat hóközi felhasználó-változás esetén a korábbi felhasználó, hó elsejével történő felhasználó-változás esetén az új felhasználó köteles megfizetni.
(4)22 A szolgáltatás igénybevételéről gázév közben véglegesen lemondó felhasználó – kivéve a 20 m3/h-nál kisebb névleges teljesítményű gázmérővel rendelkező felhasználót – az alapdíjat a gázév végéig köteles megfizetni.
(5)23 A szolgáltatás igénybevételéről gázév közben véglegesen lemondó 20 m3/h-nál kisebb névleges teljesítményű gázmérővel rendelkező felhasználó az alapdíj havi összegét utoljára a szerződés megszűnésének hónapjára vonatkozóan köteles megfizetni.
8. § (1) A felhasználó kezdeményezheti a gázmérő cseréjét a gyártási méretsorozatnak megfelelő típusú és teljesítményű gázmérőre, ha
a) a felhasználónál üzemelő gázüzemi berendezések névleges teljesítményeinek összege 115 m3/h-nál kisebb és a felszerelt gázmérő névleges teljesítménye 100 m3/h-nál nagyobb, vagy
b) a felhasználó gázmérőjének névleges teljesítménye a beépített gázüzemi berendezések névleges teljesítményeinek összegéhez viszonyítva 15%-kal nagyobb.
(2) Az (1) bekezdés szerinti felhasználói kezdeményezést a szolgáltató a rendelkezésére álló műszaki adatok figyelembevételével (beépített gázmérő névleges teljesítménye, üzemelő berendezések száma, teljesítménye, éves gázfelhasználás) köteles az elosztóval 30 napon belül felülvizsgáltatni.
(3) A felülvizsgálat lezárását követően a szolgáltató a bejelentés időpontjától köteles a fogyasztást a műszakilag indokolt gázmérő teljesítményének megfelelő díjjal elszámolni. Ha az elosztó a felülvizsgálat alapján kicseréli a gázmérőt, az új gázmérő beszerzésének költsége a gázmérő tulajdonosát terheli. A mérőcserével kapcsolatos gázmérőkötés kialakításának költsége a felhasználót terheli, kivéve ha az elosztó az indokolt gázmérőcserét 3 hónapon belül nem hajtja végre.
(4) Mérőcsere esetén a fogyasztás elszámolásához újonnan beépíthető gázmérők névleges teljesítményét az 5. melléklet tartalmazza.
9. §24 Ha a szolgáltató egybefüggő 24 órás időtartamnál hosszabb üzemzavar miatt földgázt nem szolgáltat, az alapdíjat a kieső 24 órás időszakok arányában nem fizettetheti meg. Ez a rendelkezés nem vonatkozik az előre bejelentett és megadott időtartamú tervszerű karbantartás miatti kiesésre.
10. § A közvilágítási célú fogyasztás elszámolása esetén a közterületeket megvilágító berendezések karbantartási és fenntartási költségeinek megfizetésére– beleértve a világítótestek pótlásának és cseréjének a költségeit is – az érdekelt szerződő felek megállapodása az irányadó.
11. §25 (1)26 A szolgáltató által a felhasználó részére szolgáltatott földgáz elszámolására a (2)–(4) bekezdés és a 12. § szerinti árszabást kell alkalmazni.
(2)27 A felhasználó – a 12. § kivételével – a fogyasztott földgázért a 4. § (1) bekezdése szerint számított mennyiségarányos díjat, a szolgáltatás rendelkezésre állásáért felhasználási helyenként alapdíjat köteles fizetni.
(4) Ha a felhasználó kérésére a szolgáltatást időlegesen szünetelteti a szolgáltató, a szüneteltetés idejére az alapdíjat nem kell megfizetni. Ebben az esetben a gázmérőt le kell szerelni, és a felhasználó köteles megfizetni a gázmérő le- és felszerelésének a szolgáltató Üzletszabályzatában meghatározott szabályok szerinti díját.
12. §28 (1)29 Azokban a lakóépületekben, amelyekben a szolgáltatott földgáz mérése lakásonként, felhasználási helyenként nem megoldott, a fogyasztott földgázért lakásonként
a)30 a 3. melléklet II.1.–II.4. pont I.1. alpont C) jelű sorában szereplő gázdíjnak, és
b) a 6. mellékletben meghatározott – a lakás típusa és a beépített gázfogyasztó készülékek alapján számításba veendő – fogyasztásnak
(2) Azokban a lakóépületekben, amelyekben a szolgáltatott földgáz mérése lakásonként nem megoldott, de mérő felszerelésére lakóépületenként vagy lépcsőházanként van mód, és azt a társasház vagy lakásszövetkezet képviselője – a társasházakról szóló, illetve a lakásszövetkezetekről szóló törvényben foglaltak figyelembevételével – igényli, ott a szolgáltatott földgáz mérését lehetővé kell tenni. Ebben az esetben felhasználónak a társasház vagy a lakásszövetkezet minősül, és a fogyasztás elszámolása mérési helyenként történik.
12/A. §31 (1)32 A 3. § (1) bekezdés a) és b) pontja szerinti felhasználók vételezési helye tekintetében az I. és II. árkategória vonatkozó díjszabásai alkalmazandók.
(2)33 A 3. § (1) bekezdés c)–f) pontja szerinti felhasználók vételezési helye tekintetében a II. árkategória vonatkozó díjszabása alkalmazandó.
(3)34 Az (1) bekezdés szerinti felhasználók által az I. árkategória díjszabása szerint maximálisan vételezhető földgázmennyiség – a 16/A. § (4) bekezdése szerinti eltéréssel – felhasználási helyenként és naptári évenként 41040 MJ.
(5)36 Új felhasználási hely évközi bekapcsolásakor, a szerződő fél személyében történő évközi változás, továbbá kereskedőváltás vagy földgáz egyetemes szolgáltatói szerződés évközi megszűnése esetén az I. árkategória szerint maximálisan vételezhető földgázmennyiség a földgázkereskedő üzletszabályzatában – az üzletszabályzat rendelkezése hiányában a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet (a továbbiakban: Vhr.) 13. számú mellékletében – meghatározott fogyasztási jelleggörbe (a továbbiakban: fogyasztási jelleggörbe) szerinti aránnyal vehető figyelembe.
(6)37 A (3) bekezdés és a 16/A. § (4) bekezdése szerinti mennyiséget szolgáltatás szüneteltetése vagy szerződésszegés miatti kikapcsolás időtartamával arányosan csökkenteni kell.
12/B. §38 (1)39 A szolgáltató az elszámolási időszakon belül azonos mennyiségről kiállított részszámlák esetében a napok vagy a számlázási hónapok számának arányában (az üzletszabályzatnak megfelelően), egyéb számlákban a fogyasztási jelleggörbe alkalmazásával érvényesíti az I., illetve II. árkategória szerinti díjszabásokat.
(1a)40 A 3. § (1) bekezdés a) és b) pontja szerinti felhasználók számára, az adott felhasználási helyre, és az adott naptári évre I. árkategória szerint elszámolt mennyiség csak akkor lehet kevesebb – a 12/A. § (3) bekezdése, illetve a 16/A. § (4) bekezdése szerint – az I. árkategóriában maximálisan vételezhető éves mennyiségnél, ha a felhasználó adott felhasználási helyre és adott naptári évre elszámolt teljes fogyasztása is kevesebb annál. A 12/A. § (5) bekezdése szerinti esetekben a töredék naptári évre elszámolt mennyiség esetében a jelleggörbe szerint arra az időszakra jutó maximálisan vételezhető mennyiség az irányadó.
(2)41 A szolgáltató a naptári év záró napját és a következő naptári év kezdőnapját magában foglaló fogyasztási időszakra vonatkozó számlában a két naptári év között a fogyasztási jelleggörbe alkalmazásával osztja meg a számlázott mennyiséget.
(3) A szolgáltató a 30 napot nem meghaladó időszakra vonatkozó számla kiállítása során az (1)–(2) bekezdés mellett lineáris megosztást is alkalmazhat.
12/C. §42 (1) A felhasználó elszámolási időszakonként egyszer jogosult a szolgáltató felé korábban megadott – a részszámlák kiállításának alapjául szolgáló – éves várható fogyasztási mennyiséget módosítani.
(2) A szolgáltató (1) bekezdés szerinti módosítás esetén jogosult a földgázelosztótól legkorábban a módosítást követő harmadik hónaptól a gázmérő berendezés rendkívüli leolvasását (a továbbiakban: rendkívüli leolvasás) igényelni. Ha a rendkívüli leolvasás eredményeként nyilvánvalóvá válik, hogy a felhasználó által módosított éves várható fogyasztási mennyiség legalább 20%-kal alacsonyabb a rendkívüli leolvasás adatai alapján várható éves fogyasztásnál, a rendkívüli leolvasás időpontját követő első számla kiállításától kezdődően a várható éves fogyasztási mennyiséget a rendkívüli leolvasás adatainak megfelelően módosítani kell. A szolgáltató ebben az esetben jogosult a rendkívüli leolvasás költségeit a felhasználónak kiszámlázni, amelyet a felhasználó köteles a szolgáltatónak megfizetni.
13–16. §43
A nagycsaládos kedvezményre vonatkozó rendelkezések44
16/A. §45 (1) A jogosult
b) fogyasztói közösség esetében a 10. melléklet
(3) Ha a jogosultnak a vele egy háztartásban élő, családi pótlékra jogosító személyre hivatkozással nagycsaládos kedvezményt állapítottak meg, a jogosulttal egy háztartásban élő más személy erre a személyre tekintettel további kedvezményre nem jogosult.
(4)46 A nagycsaládos kedvezményre vonatkozó jogosultság megállapítása esetén a 12/A. § (3) bekezdése alapján az I. árkategória, lakossági felhasználókra érvényes díjszabása szerint maximálisan vételezhető földgázmennyiség három gyermekre tekintettel felhasználási helyenként és naptári évenként 61560 MJ, valamint a negyedik gyermektől számítva gyermekenként további 10250 MJ.
(5)47 A kedvezmény – a kérelem naptári év közben történő benyújtása esetén – a kérelem benyújtásának évében,
16/B. §48 (1)49 A nagycsaládos kedvezményre való jogosultságot, az igénylő kérelmére a MÁK-nak az igénylő lakóhelye, tartózkodási helye szerint illetékes Igazgatósága (a továbbiakban: Igazgatóság) egyszerűsített határozattal állapítja meg. A MÁK a jogosultakról nyilvántartást vezet.
(1a)50 Ha a nagycsaládos kedvezményre vonatkozó kérelem szerint a családi pótlékot a családok támogatásáról szóló 1998. évi LXXXIV. törvény végrehajtásáról szóló kormányrendelet szerinti családtámogatási kifizetőhely (a továbbiakban: kifizetőhely) folyósítja, a családi pótlékra való jogosultság igazolása érdekében az Igazgatóság megkeresi a kifizetőhelyet és az igazolás alapján – a további jogosultsági feltételek fennállása esetén – az (1) bekezdés szerint határozatot hoz, valamint a jogosultság tényét a családi pótlékra való jogosultságra vonatkozó nyilvántartásában rögzíti.
(2) Nagycsaládos kedvezményre való jogosultság megállapításával kapcsolatos ügyekben informatikai eszközzel végzett automatizált egyedi döntés is hozható.
(3)51 A felhasználási hely megállapítása szempontjából a személyi adat- és lakcímnyilvántartás adatai, a nagycsaládos kedvezményre való jogosultság megállapítása szempontjából a MÁK-nál a családi pótlékra való jogosultságra vonatkozó nyilvántartás adatai az irányadók.
(4)52 A kedvezményre való jogosultság megállapítása iránti kérelmet a 11. melléklet szerinti igénylőlapon kell benyújtani. Az igénylőlapot a MÁK és a szolgáltató honlapján elektronikusan hozzáférhetővé teszi.
(5) A MÁK az igénylőlaphoz útmutatót tesz közzé.
(6)53 A kérelemhez mellékelni kell
a) az egyetemes szolgáltatási szerződés másolatát,
b) amennyiben az a) pont szerinti szerződés alapján már történt számla kibocsátás, a kérelem benyújtását megelőzően kézhez kapott utolsó számla (részszámla) másolatát.
(7) A kérelem benyújtásával az igénylő hozzájárul a kérelemben megadott személyes adatainak a kezeléséhez, és a szolgáltató, valamint fogyasztói közösség esetén a fogyasztói közösség képviselője részére történő átadásához.
(8)54 A nagycsaládos kedvezményre való jogosultság megállapítására irányuló kérelem a naptári év folyamán bármikor benyújtható.
(9)55 A nagycsaládos kedvezmény a családi pótlékra való jogosultságot megállapító jogerős határozat szerinti időponttól, a kedvezményre való jogosultság fennállásának idejéig határozatlan időre jár. Ha a kérelem benyújtásakor a családi pótlékra való jogosultság két hónapnál hosszabb ideje áll fenn, a nagycsaládos kedvezmény visszamenőlegesen legfeljebb a kérelem benyújtását megelőző második hónap első napjától állapítható meg.
16/C. §56 (1)57 A nagycsaládos kedvezményre való jogosultságot megállapító határozatban rendelkezni kell
a) a jogosultság elbírálásakor figyelembe vett gyermekek számáról,
b) a gyermekekre tekintettel adható kedvezmény felső határáról
ba) a 16/A. § (4) bekezdése esetén MJ-ban,
bb) fogyasztói közösség esetében forintban kifejezve.
(2) Automatizált egyedi döntésen a kiadmányozásra jogosult aláírása és a hatóság bélyegzőlenyomata informatikai eszközzel rögzíthető.
16/D. §58 (1)59 A MÁK a 12. melléklet szerinti adatok közlésével postai vagy elektronikus úton értesíti a szolgáltatót és a fogyasztói közösség képviselőjét is a kedvezményre való jogosultság megállapításáról vagy annak megszűnéséről.
(2) Ha az (1) bekezdés szerinti értesítés hiányos, vagy hibás adatot tartalmaz, a szolgáltató felhívására az Igazgatóság soron kívül gondoskodik az adatok helyesbítéséről, illetve pótlásáról. A kedvezmény csak az Igazgatóság által teljeskörűen és helyes adattartalommal átadott értesítés alapján érvényesíthető.
(3)60 A jogosult a felhasználási helyében történő változás esetében az adatváltozást az Igazgatóságnak bejelenti. Az Igazgatóság a bejelentés alapján a 16/C. § szerint az új felhasználási hely tekintetében határozatot hoz és az (1) bekezdés szerint értesíti az új szolgáltatót. Az új szolgáltató által biztosítandó kedvezmény mértéke tekintetében a 12/A. § (5) bekezdése irányadó.
(4)61 A jogosult a kérelemben foglalt adatok változását – ideértve a jogosultság feltételeinek megszűnését is – köteles a változás bekövetkezésétől számított 15 napon belül az Igazgatóságnak bejelenteni.
16/E. §62 (1) Az Igazgatóság a jogosultság feltételeinek a fennállására vonatkozóan ellenőrzést végezhet az igénylőnél, illetve a jogosultnál.
(2)63 Az igénylő, illetve a jogosult az (1) bekezdés szerinti ellenőrzés során köteles az Igazgatósággal együttműködni. Ha e kötelezettségének az igénylő, illetve a jogosult neki felróható okból nem tesz eleget, az Igazgatóság a kedvezményre való jogosultságot nem állapítja meg, illetve megszüntetheti azt.
(2a)64 Az Igazgatóság minden év november 30-ig a nyilvántartásában október 31-én szereplő adatok alapján ellenőrzi a 16/B. § (3) bekezdése szerinti nyilvántartásában szereplő jogosultak jogosultságának fennállását. Ennek keretében az Igazgatóság – szükség esetén – megkeresi a kifizetőhelyet.
(3) Ha a jogosultság feltételei nem állnak fenn, az Igazgatóság a kedvezményre vonatkozó jogosultságot megszünteti, amelyről a szolgáltatót és fogyasztói közösség képviselőjét is a határozat jogerőre emelkedését követően értesíti.
(4)65 A kedvezményt jogosulatlanul igénybevevő a 16/C. § (1) bekezdés b) pont ba) alpontja esetében a kedvezményes mennyiség ellenértékének és a fogyasztott mennyiség kedvezmény nélkül számított ellenértékének általános forgalmi adóval és kamattal növelt különbözetét, vagy a 16/C. § (1) bekezdés b) pont bb) alpontja szerinti esetben a kedvezmény általános forgalmi adóval és kamattal növelt összegét 30 napon belül köteles a szolgáltatónak megfizetni.
(5) Ha a kedvezmény jogosulatlan igénybevételére az igénybevevőnek felróható okból került sor, a jogosulatlan igénybevevő a (4) bekezdés szerinti különbözet vagy a kedvezmény összegét a határozathozatal napján érvényes jegybanki alapkamat kétszeresével növelten köteles a szolgáltatónak 30 napon belül megfizetni.
16/F. §66 (1)67 A szolgáltató a 16/A. § (1) bekezdés b) pontja szerinti nagycsaládos kedvezményt a kiállított számlában (részszámlában) havonta azonos összegben érvényesíti.
(2) Ha az (1) bekezdés szerint számított összeg az adott havi számla összegét meghaladja, a szolgáltató a fennmaradó kedvezményt a következő számlákban érvényesíti.
(3) A kiállított számlán (részszámlán) a számlában érvényesített határozatok számát tájékoztató jelleggel szerepeltetni kell.
(4)68 Ha a felhasználási helyen több fogyasztásmérő berendezés van, a szolgáltató a fogyasztott összmennyiség alapján biztosítja a kedvezményt.
16/G. §69 (1) A fogyasztói közösség képviselője a 12. melléklet szerinti értesítés birtokában, a szolgáltató által kiállított számla alapján érvényesíti a 16/A. § (1) bekezdés b) pontja szerinti nagycsaládos kedvezményt a fogyasztói közösségben vételező jogosult felé.
(2) A fogyasztói közösség képviselője az Igazgatóság felhívására 15 napon belül köteles közölni az általa az elszámolások során kimutatott és érvényesített nagycsaládos kedvezmények összegét és időpontját.
(3)70 Ha a fogyasztói közösség képviselője a 16/A. § (1) bekezdés b) pontja szerinti nagycsaládos kedvezményt a jogosult vonatkozásában nem, vagy csak részben érvényesítette, az Igazgatóság kötelezi a kedvezmény érvényesítésére. A határozat egy példányát a jogosult részére is kézbesíteni kell.
16/H. §71 (1)72 A szolgáltató – ha az elszámolási időszak nem esik egybe a naptári évvel – a naptári év zárónapját és a következő naptári év kezdőnapját magában foglaló időszakokra vonatkozó számlában (részszámlában) a 16/A. § (1) bekezdés b) pontja szerinti nagycsaládos kedvezményt a naptári évekre megosztva érvényesíti.
(2) Szolgáltatás szüneteltetése és szerződésszegés miatti kikapcsolás esetén a nagycsaládos kedvezmény nem érvényesíthető az érintett időszakra.
17. § (1) A szolgáltató a gázellátásba bekapcsolt településeken a mérési időszakra meghatározott átlagos fűtőértéket köteles rendszeresen honlapján és az ügyfélszolgálatán közzétenni.
(2) Ha a szolgáltató a fogyasztás elszámolásánál nyomáskorrekciót alkalmaz, köteles a számlán a mért és a korrigált értéket is feltüntetni, köteles továbbá a szolgáltatási területére hiteles mérőeszközzel mért légköri (barometrikus) nyomásértékeket rendszeresen honlapján és az ügyfélszolgálatán közzétenni.
(3) A szolgáltató köteles lehetővé tenni, hogy a földgázellátásba bekapcsolt település önkormányzata, valamint a fogyasztóvédelmi társadalmi szervezetek az (1)–(2) bekezdés szerinti méréseket és számításokat ellenőrizhessék vagy ellenőriztethessék.
(4) A szolgáltató köteles az alapdíjat fizető felhasználók számláján a fogyasztói panaszokkal foglalkozó irodák telefonszámait, ügyfélfogadási rendjét feltüntetni.
(5) Ha a felhasználó a szolgáltatott földgáz ellenértékét előre megfizeti (pl. mágneskártyás gázmérő esetében), átlagos fűtőértéknek a felhasználási helyre vonatkozóan a vásárlás napját megelőző hat naptári hónap tényleges fűtőértékének kéttized MJ/m3 értékre kerekített számtani átlagát kell tekinteni, és a gázdíjat
a szorzataként kell meghatározni. Az alapdíj fizetése a következő vásárlás alkalmával utólag történik, az előző vásárlás óta eltelt időszakban érvényes alapdíjak összegzésével. A megkezdett hónap egész hónapnak számít.
(6)73 A földgázpiaci egyetemes szolgáltatáshoz kapcsolódó árszabályozás során alkalmazott referencia időszakot és az árfolyamok mértékét a 2. melléklet tartalmazza. A 2. melléklet szerinti árfolyamok mértékét és a referencia időszakot negyedévente felül kell vizsgálni.
(7)74 Az egyetemes szolgáltató által alkalmazandó díjak változása esetén az egyetemes szolgáltató köteles az új díjak hatálybalépését követő időszakra előzetesen kibocsátott számlákat a díjak hatálybalépését követő 30 napon belül helyesbíteni az új díjak alkalmazásával.
18. § (1) Ez a rendelet – a (2) bekezdésben meghatározott kivétellel – 2009. július 1-jén lép hatályba.
(2) A 19. § (2)–(4) bekezdése 2010. július 1-jén lép hatályba.
19. § (1) Hatályát veszti a földgáz közüzemi díjainak megállapításáról szóló 96/2003. (XII. 18.) GKM rendelet.
(2)–(4)75
22. § (1) Az e rendelet hatálybalépését követően az elosztó (vagy megbízottja) a szerződésben foglaltaktól eltérő időpontban is jogosult minden árváltozást követően egyszeri külön mérőleolvasást végezni.
(4)80 A 2010. december 31-ig érvényes, referencia időszak nélkül alkalmazandó árfolyamok mértékét az egyes földgázár-szabályozással összefüggő miniszteri rendeletek módosításáról szóló 18/2010. (XII. 3.) NFM rendelet 1. mellékletével megállapított 9. melléklet határozza meg.
26. §84 A 16/B. § (9) bekezdése szerint visszamenőlegesen biztosított jogosultság 2013. január 1-jét követően benyújtott kérelem esetében legkorábban 2013. január 1-jével állapítható meg.
1. melléklet a 28/2009. (VI. 25.) KHEM rendelethez85
2. melléklet a 28/2009. (VI. 25.) KHEM rendelethez86
A földgázpiaci egyetemes szolgáltatáshoz kapcsolódó árszabályozás során alkalmazott árfolyamok és referencia időszak meghatározása
Az árak szabályozása során az egyetemes szolgáltatás árának számításánál alkalmazandó árfolyamok értéke:
Az árak szabályozása során alkalmazott referencia időszak: az egyes földgáz árszabályozással és bányászattal összefüggő miniszteri rendeletek módosításáról szóló 38/2012. (VII. 3.) NFM rendelet hatálybalépésének napjától számított 30 napos időszak.
3. melléklet a 28/2009. (VI. 25.) KHEM rendelethez87
1.3. A FŐGÁZ Földgázelosztási Korlátolt Felelősségű Társaság, az Ózdi Energiaszolgáltató és Kereskedelmi Korlátolt Felelősségű Társaság, az Alpiq Csepeli Erőmű Korlátolt Felelősségű Társaság és az ISD Power Energiatermelő és Szolgáltató Korlátolt Felelősségű Társaság elosztói működési területén alkalmazandó díjak:
2.1. Az E.ON Közép-dunántúli Gázhálózati Zártkörűen Működő Részvénytársaság, az E.ON Dél- dunántúli Gázhálózati Zártkörűen Működő Részvénytársaság és a Magyar Gázszolgáltató Korlátolt Felelősségű Társaság elosztói működési területén alkalmazandó díjak:
<20 m3/h gázmérővel rendelkező fogyasztói közösségek
Ft/ m3/h
2.3. A FŐGÁZ Földgázelosztási Korlátolt Felelősségű Társaság, az Ózdi Energiaszolgáltató és Kereskedelmi Korlátolt Felelősségű Társaság, az Alpiq Csepeli Erőmű Korlátolt Felelősségű Társaság és az ISD Power Energiatermelő és Szolgáltató Korlátolt Felelősségű Társaság elosztói működési területén alkalmazandó díjak:
<20 m3/h gázmérővel rendelkező lakossági
felhasználók, kivéve fogyasztói közösségek
4. melléklet a 28/2009. (VI. 25.) KHEM rendelethez
Az átszámításnál a
a) szűkítőelemes (mérőperemes) mérők esetén a Magyar Kereskedelmi Engedélyezési Hivatal HE 64/1989. számú hitelesítési előírásában foglaltakat,
b) turbinás, forgódugattyús, valamint örvényleválásos elven működő mérők esetén a Magyar Kereskedelmi Engedélyezési Hivatal HE 75/1992. számú hitelesítési előírásában foglaltakat,
c) lemezes (membrános) mérő esetén a Magyar Kereskedelmi Engedélyezési Hivatal HE 2/1996. számú hitelesítési előírásában foglaltakat
5. melléklet a 28/2009. (VI. 25.)KHEM rendelethez
6. melléklet a 28/2009. (VI. 25.) KHEM rendelethez88
2 lángú
3-4 lángú
4 lángú
gáztűzhely elektromos
sütővel
5 vagy annál több lángú
7. melléklet a 28/2009. (VI. 25.) KHEM rendelethez89
8. melléklet a 28/2009. (VI. 25.) KHEM rendelethez90
9. melléklet a 28/2009. (VI. 25.) KHEM rendelethez91
10. melléklet a 28/2009. (VI. 25.) KHEM rendelethez92
Elosztói működési terület
Három vagy több gyermeket nevelő családok esetében
1–3. gyermekre tekintettel járó kedvezmény
Háromnál több gyermeket nevelő családok esetében
4. és további gyermekekre tekintettel járó kedvezmény
Az E.ON Közép-dunántúli Gázhálózati Zártkörűen Működő Részvénytársaság, az E.ON Dél-dunántúli Gázhálózati Zártkörűen Működő Részvénytársaság és a Magyar Gázszolgáltató Korlátolt Felelősségű Társaság:
Az Égáz-Dégáz Földgázelosztó Zártkörűen Működő Részvénytársaság:
A FŐGÁZ Földgázelosztási Korlátolt Felelősségű Társaság, az Ózdi Energiaszolgáltató és Kereskedelmi Korlátolt Felelősségű Társaság, az Alpiq Csepeli Erőmű Korlátolt Felelősségű Társaság és az ISD Power Energiatermelő és Szolgáltató Korlátolt Felelősségű Társaság:
A TIGÁZ-DSO Földgázelosztó Korlátolt Felelősségű Társaság és Natural Gas Service Ipari és Szolgáltató Korlátolt Felelősségű Társaság:
11. melléklet a 28/2009. (VI. 25.) KHEM rendelethez93
1. Az igénylő személyi adatai:
Lakcíme: .......... irányítószám ...................... település ..................... utca/út/tér ...... házszám ...... lépcsőház ...... emelet, ajtó
Társadalombiztosítási azonosító jel (TAJ):
Telefonszáma és e-mail címe (nem kötelező kitölteni):
2. Az igénylővel együtt élő személyek adatai:
oooo- oo- oo
oooo- ooo- ooo
a) új felhasználási hely esetén az egyetemes szolgáltatási szerződés másolatát, vagy
b) amennyiben az egyetemes szolgáltatási szerződés alapján már történt számlakibocsátás, a kérelem benyújtását megelőzően kézhez kapott utolsó számla (részszámla) másolatát.
4. Ha a családi pótlék folyósítására kifizetőhelyen kerül sor, ennek neve és címe:
Név, megnevezés:
Tudomásul veszem, hogy a kérelemben foglaltak valódiságát a Magyar Államkincstár ellenőrizheti.
Tudomásul veszem, hogy a jogosulatlanul igénybe vett kedvezményt kamattal növelten az érintett földgáz egyetemes szolgáltató részére vagyok köteles egy összegben visszafizetni.
A Magyar Államkincstárnak a jogosultság elbírálásához, valamint a kedvezmény érvényesítéséhez és ellenőrzéséhez szükséges adatkezeléséhez, továbbá az egyetemes szolgáltató, valamint fogyasztási közösség esetén a fogyasztói közösség képviselője részére történő adattovábbításhoz hozzájárulok.
Kijelentem, hogy sem én, sem a háztartásomban élő személy más felhasználási helyen nagycsaládos kedvezményt nem vesz(ek) igénybe.
Kijelentem és tudomásul veszem, hogy köteles vagyok bejelenteni a jogosultságom fennállásának feltételeiben történt bármilyen változást – annak bekövetkeztétől számított 15 napon belül – a MÁK/Igazgatóság részére.
12. melléklet a 28/2009. (VI. 25.) KHEM rendelethez94
1. A kedvezményre való jogosultságot megállapító szerv megnevezése:
2. A kedvezményre való jogosultságot megállapító határozat száma:
3.2. lakcíme (fogyasztási hely):
4. A jogosultság kezdő időpontja:
5. A jogosultság végső időpontja:
6. Adat jellege (új/módosító/törlő/jogosulatlan):
7. Szolgáltató kódja:
8. Területi földgázelosztó:
9. Település neve:
10. A szolgáltatónál szereplő azonosító szám (ügyfél azonosító, fogyasztási hely azonosító, szerződésszám, hivatkozási szám, mérő gyári száma):
11. Jogosultság szempontjából figyelembe vett gyerekek száma:
12. Gyerekek után járó kedvezmény felső határa:
12.1. A 16/C. § (1) bekezdés b) pont ba) alpontja esetén (MJ):
12.2. A 16/C. § (1) bekezdés b) pont bb) alpontja esetén (Ft):
13. Dátum.
1 Az 1. § (1) bekezdése a 39/2010. (XII. 31.) NFM rendelet 1. §-ával megállapított szöveg.
2 A 2. § (1) bekezdés a) pontja a 32/2011. (VI. 30.) NFM rendelet 2. §-a szerint módosított szöveg.
3 A 2. § (1) bekezdés b) pontját a 32/2011. (VI. 30.) NFM rendelet 3. §-a hatályon kívül helyezte, újonnan az 51/2012. (VIII. 31.) NFM rendelet 1. § (1) bekezdése iktatta be.
4 A 2. § (1) bekezdés e) pontja a 32/2011. (VI. 30.) NFM rendelet 1. § (1) bekezdésével megállapított szöveg.
5 A 2. § (1) bekezdés f) pontját a 32/2011. (VI. 30.) NFM rendelet 3. §-a hatályon kívül helyezte.
6 A 2. § (1) bekezdés h) pontját a 32/2011. (VI. 30.) NFM rendelet 3. §-a hatályon kívül helyezte.
7 A 2. § (1) bekezdés i) pontját a 39/2010. (XII. 31.) NFM rendelet 2. §-a iktatta be.
8 A 2. § (1) bekezdés j) pontját a 39/2010. (XII. 31.) NFM rendelet 2. §-a iktatta be, hatályon kívül helyezte az 51/2012. (VIII. 31.) NFM rendelet 12. § a) pontja.
9 A 2. § (1) bekezdés k) pontját a 39/2010. (XII. 31.) NFM rendelet 2. §-a iktatta be, szövege az 51/2012. (VIII. 31.) NFM rendelet 1. § (2) bekezdésével megállapított szöveg.
10 A 2. § (1) bekezdés l) pontját a 39/2010. (XII. 31.) NFM rendelet 2. §-a iktatta be, szövege az 51/2012. (VIII. 31.) NFM rendelet 1. § (2) bekezdésével megállapított szöveg.
11 A 3. § (1) bekezdése a 78/2012. (XII. 22.) NFM rendelet 5. §-ával megállapított szöveg.
12 A 3. § (2) bekezdését a 18/2010. (XII. 3.) NFM rendelet 4. §-a hatályon kívül helyezte.
13 A 3. § (3) bekezdése a 32/2011. (VI. 30.) NFM rendelet 1. § (3) bekezdésével megállapított szöveg.
14 A 3. § (5) bekezdése a 13/2013. (IV. 3.) NFM rendelet 1. §-ával megállapított szöveg.
15 A 3. § (6) bekezdését a 32/2011. (VI. 30.) NFM rendelet 3. §-a hatályon kívül helyezte.
16 A 3/A. §-t a 39/2010. (XII. 31.) NFM rendelet 3. §-a iktatta be, szövege a 12/2011. (IV. 7.) NFM rendelet 1. § (1) bekezdésével megállapított szöveg.
17 A 4. § (1) bekezdés c) pontja a 32/2011. (VI. 30.) NFM rendelet 3. §-a szerint módosított szöveg.
18 A 6. §-t a 32/2011. (VI. 30.) NFM rendelet 3. §-a hatályon kívül helyezte.
19 A 7. § (1) bekezdése a 32/2011. (VI. 30.) NFM rendelet 3. §-a szerint módosított szöveg.
20 A 7. § (2) bekezdése a 32/2011. (VI. 30.) NFM rendelet 1. § (4) bekezdésével megállapított, a 32/2014. (VI. 27.) NFM rendelet 1. § a) és b) pontja szerint módosított szöveg.
21 A 7. § (3) bekezdése a 32/2011. (VI. 30.) NFM rendelet 3. §-a szerint módosított szöveg.
22 A 7. § (4) bekezdése a 78/2012. (XII. 22.) NFM rendelet 6. §-ával megállapított szöveg.
23 A 7. § (5) bekezdését a 78/2012. (XII. 22.) NFM rendelet 6. §-a iktatta be.
24 A 9. § a 32/2011. (VI. 30.) NFM rendelet 3. §-a szerint módosított szöveg.
25 A 11. §-t megelőző alcímet a 32/2011. (VI. 30.) NFM rendelet 3. §-a hatályon kívül helyezte.
26 A 11. § (1) bekezdése a 32/2011. (VI. 30.) NFM rendelet 3. §-a szerint módosított szöveg.
27 A 11. § (2) bekezdése a 32/2011. (VI. 30.) NFM rendelet 3. §-a szerint módosított szöveg.
28 A 12. § a 71/2009. (XII. 7.) KHEM rendelet 2. §-ával megállapított szöveg.
29 A 12. § (1) bekezdés nyitó szövegrésze a 32/2014. (VI. 27.) NFM rendelet 1. § c) pontja szerint módosított szöveg.
30 A 12. § (1) bekezdés a) pontja a 32/2011. (VI. 30.) NFM rendelet 2. §-a szerint módosított szöveg.
31 A 12/A. §-t a 39/2010. (XII. 31.) NFM rendelet 4. §-a iktatta be.
32 A 12/A. § (1) bekezdése a 78/2012. (XII. 22.) NFM rendelet 7. § (1) bekezdésével megállapított szöveg.
33 A 12/A. § (2) bekezdése a 78/2012. (XII. 22.) NFM rendelet 7. § (1) bekezdésével megállapított szöveg.
34 A 12/A. § (3) bekezdése az 51/2012. (VIII. 31.) NFM rendelet 11. § a) pontja szerint módosított szöveg.
35 A 12/A. § (4) bekezdését az 51/2012. (VIII. 31.) NFM rendelet 12. § b) pontja hatályon kívül helyezte.
36 A 12/A. § (5) bekezdése a 78/2012. (XII. 22.) NFM rendelet 7. § (2) bekezdésével megállapított szöveg.
37 A 12/A. § (6) bekezdése az 51/2012. (VIII. 31.) NFM rendelet 11. § b) pontja szerint módosított szöveg.
38 A 12/B. §-t a 39/2010. (XII. 31.) NFM rendelet 4. §-a iktatta be.
39 A 12/B. § (1) bekezdése a 78/2012. (XII. 22.) NFM rendelet 8. §-ával megállapított szöveg.
40 A 12/B. § (1a) bekezdését a 78/2012. (XII. 22.) NFM rendelet 8. §-a iktatta be.
41 A 12/B. § (2) bekezdése az 51/2012. (VIII. 31.) NFM rendelet 11. § c) pontja szerint módosított szöveg.
42 A 12/C. §-t a 39/2010. (XII. 31.) NFM rendelet 4. §-a iktatta be.
43 A 13. §-t megelőző alcímet a 32/2011. (VI. 30.) NFM rendelet 3. §-a, a 13–16. §-t a 46/2011. (IX. 14.) NFM rendelet 3. §-a hatályon kívül helyezte.
44 A 16/A. §-t megelőző alcímet a 39/2010. (XII. 31.) NFM rendelet 5. §-a iktatta be.
45 A 16/A. §-t a 39/2010. (XII. 31.) NFM rendelet 5. §-a iktatta be, az 51/2012. (VIII. 31.) NFM rendelet 2. § (1) bekezdésével megállapított szöveg.
46 A 16/A. § (4) bekezdése a 78/2012. (XII. 22.) NFM rendelet 14. §-a szerint módosított szöveg.
47 A 16/A. § (5) bekezdését az 51/2012. (VIII. 31.) NFM rendelet 2. § (2) bekezdése iktatta be.
48 A 16/B. §-t a 39/2010. (XII. 31.) NFM rendelet 5. §-a iktatta be.
49 A 16/B. § (1) bekezdése az 51/2012. (VIII. 31.) NFM rendelet 3. § (1) bekezdésével megállapított szöveg.
50 A 16/B. § (1a) bekezdését az 51/2012. (VIII. 31.) NFM rendelet 3. § (1) bekezdése iktatta be.
51 A 16/B. § (3) bekezdése az 51/2012. (VIII. 31.) NFM rendelet 11. § d) pontja szerint módosított szöveg.
52 A 16/B. § (4) bekezdése az 51/2012. (VIII. 31.) NFM rendelet 3. § (2) bekezdésével megállapított szöveg.
53 A 16/B. § (6) bekezdése az 51/2012. (VIII. 31.) NFM rendelet 3. § (3) bekezdésével megállapított szöveg.
54 A 16/B. § (8) bekezdése az 51/2012. (VIII. 31.) NFM rendelet 3. § (4) bekezdésével megállapított szöveg.
55 A 16/B. § (9) bekezdését az 51/2012. (VIII. 31.) NFM rendelet 3. § (5) bekezdése iktatta be.
56 A 16/C. §-t a 39/2010. (XII. 31.) NFM rendelet 5. §-a iktatta be.
57 A 16/C. § (1) bekezdése az 51/2012. (VIII. 31.) NFM rendelet 4. §-ával megállapított szöveg.
58 A 16/D. §-t a 39/2010. (XII. 31.) NFM rendelet 5. §-a iktatta be.
59 A 16/D. § (1) bekezdése az 51/2012. (VIII. 31.) NFM rendelet 5. § (1) bekezdésével megállapított szöveg.
60 A 16/D. § (3) bekezdése a 78/2012. (XII. 22.) NFM rendelet 9. §-ával megállapított szöveg.
61 A 16/D. § (4) bekezdését az 51/2012. (VIII. 31.) NFM rendelet 5. § (2) bekezdése iktatta be.
62 A 16/E. §-t a 39/2010. (XII. 31.) NFM rendelet 5. §-a iktatta be.
63 A 16/E. § (2) bekezdése az 51/2012. (VIII. 31.) NFM rendelet 11. § e) pontja szerint módosított szöveg.
64 A 16/E. § (2a) bekezdését az 51/2012. (VIII. 31.) NFM rendelet 6. § (1) bekezdése iktatta be.
65 A 16/E. § (4) bekezdése az 51/2012. (VIII. 31.) NFM rendelet 6. § (2) bekezdésével megállapított szöveg.
66 A 16/E. §-t a 39/2010. (XII. 31.) NFM rendelet 5. §-a iktatta be.
67 A 16/F. § (1) bekezdése az 51/2012. (VIII. 31.) NFM rendelet 7. § (1) bekezdésével megállapított szöveg.
68 A 16/F. § (4) bekezdése az 51/2012. (VIII. 31.) NFM rendelet 7. § (2) bekezdésével megállapított szöveg.
69 A 16/G. §-t a 39/2010. (XII. 31.) NFM rendelet 5. §-a iktatta be.
70 A 16/G. § (3) bekezdése az 51/2012. (VIII. 31.) NFM rendelet 12. § c) pontja szerint módosított szöveg.
71 A 16/H. §-t a 39/2010. (XII. 31.) NFM rendelet 5. §-a iktatta be.
72 A 16/H. § (1) bekezdése az 51/2012. (VIII. 31.) NFM rendelet 8. §-ával megállapított szöveg.
73 A 17. § (6) bekezdését a 18/2010. (XII. 3.) NFM rendelet 1. §-a iktatta be, szövege a 22/2011. (V. 20.) NFM rendelet 3. §-ával megállapított szöveg.
74 A 17. § (7) bekezdését a 78/2012. (XII. 22.) NFM rendelet 10. §-a iktatta be.
75 A 19. § (2)–(4) bekezdése a 4/2010. (VI. 30.) NFM rendelet 8. § (4) bekezdése alapján nem lép hatályba.
76 A 20. § ugyanezen § alapján hatályát vesztette.
77 A 21. § ugyanezen § alapján hatályát vesztette.
78 A 22. § (2) bekezdését a 32/2011. (VI. 30.) NFM rendelet 3. §-a hatályon kívül helyezte.
79 A 22. § (3) bekezdése e rendelet 21. §-a alapján hatályát vesztette.
80 A 22. § (4) bekezdését a 42/2009. (VIII. 31.) KHEM rendelet 6. §-a iktatta be, szövege a 18/2010. (XII. 3.) NFM rendelet 2. §-ával megállapított szöveg.
81 A 23. §-t a 39/2010. (XII. 31.) NFM rendelet 6. §-a iktatta be, hatályon kívül helyezte az 51/2012. (VIII. 31.) NFM rendelet 12. § d) pontja.
82 A 24. §-t a 22/2011. (V. 20.) NFM rendelet 4. §-a iktatta be, hatályon kívül helyezte az 51/2012. (VIII. 31.) NFM rendelet 12. § d) pontja.
83 A 25. §-t a 28/2012. (V. 31.) NFM rendelet 1. §-a iktatta be, hatályon kívül helyezte az 51/2012. (VIII. 31.) NFM rendelet 12. § e) pontja.
84 A 26. §-t az 51/2012. (VIII. 31.) NFM rendelet 9. §-a iktatta be.
85 Az 1. mellékletet a 18/2010. (XII. 3.) NFM rendelet 4. §-a hatályon kívül helyezte.
86 A 2. melléklet a 38/2012. (VII. 3.) NFM rendelet 1. §-ával megállapított szöveg.
87 A 3. melléklet a 14/2014. (III. 31.) NFM rendelet 1. §-ával megállapított szöveg.
88 A 6. melléklet a 32/2014. (VI. 27.) NFM rendelet 2. §-ával megállapított szöveg.
89 A 7. mellékletet a 32/2011. (VI. 30.) NFM rendelet 3. §-a hatályon kívül helyezte.
90 A 8. mellékletet a 32/2011. (VI. 30.) NFM rendelet 3. §-a hatályon kívül helyezte.
91 A 9. mellékletet a 18/2010. (XII. 3.) NFM rendelet 3. § (4) bekezdése iktatta be, hatályon kívül helyezte az 51/2012. (VIII. 31.) NFM rendelet 12. § f) pontja.
92 A 10. mellékletet a 39/2010. (XII. 31.) NFM rendelet 7. § (2) bekezdése iktatta be, szövege a 32/2011. (VI. 30.) NFM rendelet 1. § (6) bekezdésével megállapított, az 51/2012. (VIII. 31.) NFM rendelet 11. § f) pontja szerint módosított szöveg.
93 A 11. mellékletet a 39/2010. (XII. 31.) NFM rendelet 7. § (2) bekezdése iktatta be, szövege az 51/2012. (VIII. 31.) NFM rendelet 10. §-ával megállapított, a 78/2012. (XII. 22.) NFM rendelet 12. §-a szerint módosított szöveg.
94 A 12. mellékletet a 39/2010. (XII. 31.) NFM rendelet 7. § (2) bekezdése iktatta be, szövege a 32/2011. (VI. 30.) NFM rendelet 1. § (8) bekezdésével megállapított, a 78/2012. (XII. 22.) NFM rendelet 13. §-a szerint módosított szöveg.